*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*46. számú előterjesztés*

Bátaszék Város Önkormányzata Képviselő-testületének 2016. március 17-én

16,00 órakor megtartandó **RENDKÍVÜLI** ülésére

*a DDOP-3.1.2/2F-2f-2009-0020 számú, „A bátaszéki integrált mikrotérségi közoktatási hálózat és központjának kialakítása” című beruházással kapcsolatos szabálytalansági eljárás*

|  |
| --- |
| **Előterjesztő:** dr. Bozsolik Róbert polgármester **Készítette:** Skoda Ferenc jegyző **Törvényességi ellenőrzést végezte:** ----------------------**Tárgyalja:** PG Bizottság: 2016. 03.17. |

 ***Tisztelt Képviselő-testület!***

Az RFO programok Irányító Hatóságától, az NFÜ-től 2013. március 18-án kaptunk levelet (1. mell.), miszerint a beruházással kapcsolatban szabálytalansági eljárást indított a bátaszéki integrált mikrotérségi közoktatási hálózat és központjának kialakítása című DDOP-3.1.2/2F-2f-2009-0020 azonosítószámú pályázat kivitelezésével kapcsolatban: Ennek lényege, hogy megítélésük szerint a kivitelezővel kötött vállalkozási szerződés 2. számú módosítása sérti a közbeszerzési törvény 303. §-ában foglaltakat, mivel a további munka esetében a hirdetmény nélküli eljárásfajta alkalmazásának a feltételei megítélése szerint fennálltak.

Ezen levélre a 2. melléklet szerinti észrevételt tettük, melyben lényegében nem ismertük el a szabálytalanságot.

Eljáró Irányító Hatóság 2013. június 27-én érkezett döntésében (3. melléklet) három szabálytalansági gyanút tárt fel, melyből egy esetben marasztalt el bennünket, nevezetesen, hogy a vállalkozási szerződés 2. számú módosításával megsértettük a közbeszerzési törvény 303. §-ában foglaltakat, ami azt jelenti, hogy közel 4 millió Ft-ot kell visszafizetni.

A döntés ellen 2013. június 4-én a közbeszerzési szakértőnk közreműködésével a döntés ellen jogorvoslati kérelmet nyújtottunk be (4. melléklet), mivel álláspontunk szerint:

1. a szabálytalanság tárgyát képező esetben **a közösségi jog megsértésére nem kerülhetett sor**, mivel az Európai Parlament és a Tanács 2004/18/EK Irányelve az építési beruházásra, az árubeszerzésre és a szolgáltatásnyújtásra irányuló közbeszerzési szerződések odaítélési eljárásainak összehangolásáról **nem rendelkezik a szerződésmódosításról,** így nincs is olyan közösségi közbeszerzési rendelkezés, amelynek megsértése esetleg felróható lenne a kedvezményezettnek,
2. az Irányító Hatóság mind a korábbi és mind a jelenlegi jogszabályok alapján **nem jogosult arra, hogy megállapítsa a Kbt. szabályainak megsértését, mivel arra, a vonatkozó jogszabályi rendelkezések alapján kizárólag a Közbeszerzési Döntőbizottság jogosult, nem az Iránytó Hatóság,**
3. az Irányító Hatóság eljárása **alkotmányossági aggályokat is felvet** és egyértelműen sérti a jogbiztonságot azzal, hogy a Kbt. megsértésének a megállapítását **nem az erre hatáskörrel és illetékességgel rendelkező szerv határozata alapján** mondja ki, hanem egy **olyan közbeszerzési – jogi szakértő állásfoglalása alapján**, **amelynek eljárásáról és** arról, hogy állásfoglalását milyen dokumentumok alapján hozta meg, **az Önkormányzatnak semmilyen információja nincsen.**
4. megállapítható **a 2. sz. szerződésmódosítás tárgyát képező munkák fedezetét az Önkormányzatok kizárólag saját forrásból finanszírozták**, a benyújtott és kifizetett 2 db számlának támogatástartalma nem volt, vagyis pénzügyi érdeksérelem nem történt az adott kifizetések során.
5. a COCOF útmutató 22. pontjának alkalmazása sem tekinthető jogszerűnek, ugyanis az abban foglalt feltételek nem állnak fenn.

Ráadásul az Irányító Hatóság vizsgálata előtt a szabálytalansági eljárással érintett 2. számú szerződésmódosítást a Közreműködő Szervezetként eljáró VÁTI Magyar Regionális és Urbanisztikai Nonprofit Kft. (a továbbiakban KSZ) már 2010 augusztusában megvizsgálta és azt – hiánypótlást követően – 2011. május 11. napján kelt levelében, a Támogatási Szerződés 2. számú módosítása keretében elfogadta és jóváhagyta (5. melléklet).

Ezt követően a II. fokú hatóság 2016. február 29-én (!!!) érkezett döntésével a szabálytalansági döntést helybenhagyta a már leírt indokok mellett, és 3.912.543.- Ft korrekciót, azaz visszafizetést írt elő. Ezen összeg 64,82 %-a Bátaszéket (2.536.110.- Ft), míg 35,18 %-a Alsónyéket (1.376.433.- Ft) terheli.

A fentieket figyelembe véve két lehetőség előtt állunk. Vagy tudomásul vesszük a II. fokú döntést és a meghatározott pénzt visszafizetjük, ebben az esetben a költségek megosztása érdekében tárgyalásokat kell majd folytatnunk a közbeszerzési eljárást akkor lefolytató ügyvédi irodával, vagy keresetet nyújtunk be az állammal szemben, kérve a szabálytalansági döntés megsemmisítését.

Kérem a tisztelt képviselő-testületet, hogy az alábbi határozati javaslatok közül választva szíveskedjék döntését meghozni az üggyel kapcsolatban:

**1. számú H a t á r o z a t i j a v a s l a t :**

**a DDOP-3.1.2/2F-2f-2009-0020 számú pályázattal kapcsolatos szabálytalansági eljárásra**

Bátaszék Város Önkormányzatának Képviselő-testülete:

1. „A bátaszéki integrált mikrotérségi közoktatási hálózat és központjának kialakítása” című DDOP-3.1.2/2F-2f-2009-0020 azonosítószámú pályázat kivitelezésével kapcsolatban a Nenzeti Fejlesztési Ügynökség Regionális Fejlesztési Operatív Programok Irányító Hatósága által megállapított, maj jogorvoslati eljárásban a Miniszterelnökség által helybenhagyott szabálytalansági döntést tudomásul veszi;
2. a szabálytalansági döntésben megállapított 3.912.543 Ft visszafizetendő pénzügyi korrekcióból Bátaszék város Önkormányzatát terhelő 2.536.110 Ft összeget az önkormányzat 2016. évi költségvetése általános tartalék kerete terhére biztosítja;
3. felkéri a város polgármesterét, hogy tájékoztassa a Alsónyék község Önkormányzatát visszafizetési kötelezettségéről és annak módjáról, majd ezt követően intézkedjen a szabálytalansági döntésből eredő pénzügyi kötelezettség teljesítéséről.

*Határidő:* 2016. december 31.

*Felelős*: Skoda Ferenc jegyző

 (a határozat megküldéséért) és

 dr. Bozsolik Róbert polgármester

 (az összeg visszautalásáért)

*Határozatról értesül:*  Miniszterelnökség

 Deák Ügyvédi Iroda, Szekszárd

 Bátaszéki KÖH pénzügyi iroda

 irattár

**2. számú H a t á r o z a t i j a v a s l a t :**

**a DDOP-3.1.2/2F-2f-2009-0020 számú pályázattal kapcsolatos szabálytalansági eljárásra**

Bátaszék Város Önkormányzatának Képviselő-testülete „A bátaszéki integrált mikrotérségi közoktatási hálózat és központjának kialakítása” című DDOP-3.1.2/2F-2f-2009-0020 azonosítószámú pályázat kivitelezésével kapcsolatban érkezett szabálytalansági döntésben foglaltakkal nem ért egyet, azt elfogadni nem tudja.

Felhatalmazza a város polgármesterét, hogy a szabálytalansági döntés ellen nyújtson be bírósági keresetet.

*Határidő:* 2016. március 31.

*Felelős*: dr. Bozsolik Róbert polgármester

 (a kereset benyújtásáért)

*Határozatról értesül:*  Miniszterelnökség

 Deák Ügyvédi Iroda, Szekszárd

 irattár